Arbeiðs- og brunaeftirlitið, ið er arbeiðs- og brunaeftirlitsmyndugleiki landsins, er stovnur undir Umhvørvis- og vinnumálaráðnum. Høvuðsuppgávurnar hjá Arbeiðs- og brunaeftirlitinum eru støðugt at betra arbeiðsumhvørvið á øllum føroyskum arbeiðsplássum, umframt at virka fyri brunatrygd. Arbeiðsumhvørvið og brunatrygdin skal fylgja við menningini í samfelagnum, og grundarlag skal skapast fyri, at partarnir sjálvir loysir trygdar- og heilsuspurningar. Arbeiðs- og brunaeftirlitið umsitur fylgjandi lógir: Løgtingslóg um arbeiðsumhvørvi við tilhoyrandi kunngerðum Løgtingslóg um kavaravinnu við tilhoyrandi kunngerðum Løgtingslóg um spreingievni Løgtingslóg um tiltøk at minka um royking við tilhoyrandi kunngerð Lóg um løggildar vektir og nøgdarmátarar Løgtingslóg um tilbúgving (kapittul 8 um fyribyrging og annað) Løgtingslóg um fýrverk við tilhoyrandi kunngerð